Në bazë të nenit 16 paragrafit 1 të Ligjit mbi përmendoret („Fleta zyrtare e RMZ“, nr 40/11 dhe 2/17) dhe nenit 53 paragrafit 1 pikës 2 të Statutit të Komunës së Tuzit („Fleta zyrtare e MZ- dispozitat komunale“ numër 24/19), krahas pëlqimit paraprak të Ministrisë së kulturës së Malit të Zi, Aktvendimi numër UPI-I-01-276/6 prej më 01.08.2019 Kuvendi i Komunës së Tuzit, në seancën e mbajtur më 08.08.2019, ka sjellë

**VENDIM**

**PËR NGRITJEN E MONUMENTIT PËRKUJTIMOR KUSHTUAR**

**GJERGJ KASTRIOTIT - SKËNDERBEUT**

**Neni 1**

Monumenti përkujtimor kushtuar heroit legjendar dhe strategut Gjegj Kastrioti- Skënderbeu vendoset në bazamentin e shkollës me të njëjtin emër „Gjergj Kastrioti- Skënderbeu“ në Triesh.

**Neni 2**

Monumenti përkujtimor- përmendorja nga neni 1 i këtij vendimi, do të punohet nga bronzi i shkrirë, në formë busti, me dimensione vijuese: lartësia 120 cm, gjerësia e gjoksit 45 cm, gjerësia e krahëve 80 cm. Dimensioni i piedestalit do të jetë: lartësia 140 cm, gjerësia 80cm. Lartësia totale e bustit bashkë me piedestalin do të jetë 260 cm.

**Neni 3**

Në pjesën e përparme të piedestalit të përmendores do të shkruhet me shkronja latine teksti me përmbajtjen vijuese:

**“GJERGJ KASTRIOTI SKËNDERBEU 1405-1468**

**ĐERĐ KASTRIOTI SKENDERBEG 1405-1468”.**

**Neni 4**

Afati për ngritjen e përmendores është deri në fund të vitit 2019.

**Neni 5**

Monumentin përkujtimor e ngrit IP Shkolla fillore “Gjergj Kastrioti Skenderbeu”. Mjetet për ngritjen e monumentit përkujtimor do ti sigurojë fondacioni “Trieshi” nga New York-u Shtetet e bashkuara të Amerikës.

Për mirëmbajtjen e monumentit përkujtimor është përgjegjës IP Shkolla fillore “Gjergj Kastrioti Skënderbeu”.

**Neni 6**

Për ekzekutimin e këtij vendimi do të përkujdesën organet e vetëqeverisjes lokale kompetent për kulturë, planifikimin dhe rregullimin hapësinor.

**Neni 7**

Ky vendim hynë në fuqi ditën e tetë nga dita e publikimit në “Fletën zyrtare – dispozitat komunale”.

Numër:02-030/19-4674

Tuz: 08.08.2019

**KUVENDI I KOMUNËS SË TUZIT**

**Kryetari,**

**Fadil Kajoshaj**